# Parvessa parempi 2

yhteisöllisyys, hyvinvointi ja osallisuuden edistäminen

**Hyvän käytännön nimi:**

Cool-malli, yhteisöllisyys, vastuunotto ja osallistaminen Careeria

Cool-mallissa korostuu yhdessä oppiminen ja opiskelijan itseohjautuvuus sekä vastuu omasta oppimisestaan. Opiskelu on opiskelijakeskeistä ja tapahtuu entistä enemmän avoimissa oppimisympäristöissä. Avoin oppimisympäristö on ympäristö, joka on joustava ajan, paikan, menetelmien, toteutustapojen ja oppimissisältöjen suhteen. Ohjattua ja tavoitteellista opiskelua voidaan toteuttaa joustavasti mm. erilaisten projektien ja tapahtumien kautta, digitaalisissa oppimisympäristöissä sekä työpaikoilla. Jokainen toimija, niin opiskelija, opettajat kuin koko muu henkilöstökin ovat tärkeä osa toimivaa oppimisympäristöä. Opiskelijoiden oma aktiivisuus, vuorovaikutustaidot sekä laaja-alaisen osaamisen taidot ovat keskeisiä.

COOL-opiskelu tukee ja auttaa opiskelijaa henkilökohtaistetun ja yksilöllisen opiskelun aikana. COOL -opiskelu on opiskelua erilaisissa oppimisympäristöissä itsenäisesti, parin kanssa tai ryhmässä omanohjaajan ja muiden opettajien ohjauksessa. COOL -opiskelu perustuu dialogisuuteen (=vuorovaikutukseen), ryhmäkeskusteluihin ja yhdessä oppimiseen. Yhteiset kysymykset, keskustelut, ongelmanratkaisut ja vuorovaikutus vievät kohti yhteisöllistä oppimista ja oivaltamista. COOL-opiskelussa on aina selkeät tavoitteet, monipuoliset kurssin suoritustavat, yhteisiä ja itsenäistä kurssitehtäviä ja ryhmätyöskentelyä. Pakollisten tehtävien lisäksi COOL-kurssiin voi liittyä täydentäviä ja vapaaehtoisia tehtäviä.

**Toiminnan kuvaus**

COOL-oppikurssin eteneminen

Ennen jokaista COOL-opiskeluna tapahtuvaa oppikurssia opiskelija täytää kurssin opettajan/ohjaajan kanssa lomakkeen, josta ilmenee kurssin aihe, tavoitteet, kurssiin liittyvät työtehtävät sekä opiskelun eteneminen. Tämä auttaa aikatauluttamisessa ja itsenäisten tehtävien tekemisessä niin, että tehtävät tulevat tehtyä ajallaan. Samoin kurssin lopussa opiskelija arvioi omaa osaamistaan.

|  |  |  |  |  |
| --- | --- | --- | --- | --- |
| Tehtävä/toimeksianto: | Aihealue: | Seuranta:  Itsearviointi ja ryhmäarviointi | | |
| Aloituspvm: | Lopetuspvm: |
| Kurssin tavoitteet: | | Miten osaamiseni on lisääntynyt? olenko saavuttanut  osaamisen? KURSSIN LOPUSSA  1 = ei lainkaan  2 = vähän  3 = edistynyt  4 = osaan täysin | | |
| Osaan työskennellä COOL -opiskelun mukaisesti | | 1 2 3 4 | | |
| Ymmärrän opetusta ja opettajaa COOL-opiskelun aikana | | 1 2 3 4 | | |
| Tiedän, miten minun odotetaan työskentelevän COOL-opiskelussa | | 1 2 3 4 | | |
| Haluan opiskella enemmän COOL-opiskelun mukaisesti  KURSSIN LOPUSSA | | 1 2 3 4 | | |
| Työtehtävät:  Kurssin ohjeistuksen (sisältö, tavoitteet ja menetelmät) mukaan | | Pakollinen tai vapaaehtoinen | Työskentelytapa  . yksin  . parin kanssa  . ryhmässä | Tehty/ palaute |

|  |  |  |  |
| --- | --- | --- | --- |
| Työtehtävät:  Kurssin ohjeistuksen (sisältö, tavoitteet ja menetelmät) mukaan | Pakollinen tai vapaaehtoinen | Työskentelytapa  . yksin  . parin kanssa  . ryhmässä | Tehty/ palaute |
| Yhteinen COOL- tunti | P |  |  |
| Tehtävät | P |  |  |
| Tehtävät | V |  |  |
| Yhteinen COOL-tunti | P |  |  |
| Tehtävät | P |  |  |
| Yhteinen COOL-tunti | P |  |  |
| Tehtävät/Lisätehtävät | P/V |  |  |
| Yhteenveto, osaamisen esittely ja arviointi | P |  |  |

COOL-opiskelussa korostuvat keskeiset osa-alueet

Avaintaitoja, joita opiskelija tarvitsee jatkuvassa oppimisessa, tulevaisuuden ja uusien tilanteiden haltuunotossa sekä työelämässä ovat: 1. vuorovaikutustaidot, 2. sosiaaliset taidot, 3. vastuunottokyky, 4. ryhmätyöskentelytaidot, 5. ajanhallinta sekä 6. ongelmanratkaisu ja kyky perustella tehtyjä ratkaisuja.

COOL-opiskelussa opiskelija suorittaa arviointia itsenäisesti, yhdessä ryhmäsi kanssa, parityöskentelyssä sekä opettajan ja muiden ohjaajien ohjauksessa. Oman osaamisen itsearviointi toimii tukena mm. HOKS-keskustelussa (henkilökohtainen osaamisen kehittämissuunnitelma). Arviointia käytetään pohjana myös ohjauskeskusteluissa.

Tarvittavat resurssit:

Oppiminen tapahtuu erilaisissa oppimisympäristöissä yksin tai ryhmässä, kurssin opettajan/opettajien ohjauksessa, yhteiset cool-tunnit koko ryhmän kanssa läpi koko kurssin.

**Yhteystiedot:** Seija Ruotsalainen-Karjula

puh. +358447372452

seija.ruotsalainen-karjula@careeria.fi

Avainasanat

Avoin oppimisympäristö, Itseohjautuvuus, yksilöllinen opintopolku, vuorovaikutustaidot, vastuunottokyky, ajanhallinta ja ongelmanratkaisu

Uusia tapoja viedään Arjen arkki -sivustolle ja jaetaan kokemuksia verkoston kanssa.

*Parvessa parempi 2 -hankeverkoston muodostavat:*

* + Keski-Pohjanmaan ammattiopisto
  + Kemi-Tornionlaakson koulutuskuntayhtymä Lappia
  + Peräpohjolan opisto, Tornio
  + Rovala-opisto, Rovaniemi
  + Raahen ammattiopisto, Raahe, Ruukki
  + Keski-Pohjanmaan koulutusyhtymä, Kokkola, Kannus, Kaustinen, Perho
  + Kaustisen evankelinen opisto, Kaustinen
  + Keski-Pohjanmaan konservatorio, Kokkola
  + Sataedu, Kokemäki
  + Porvoo Point College, Porvoo
  + Pohjois-Karjalan koulutusyhtymä, Joensuu
  + Seinäjoen koulutusyhtymä
  + Yhteistyökumppanit mm. Saku ry

[*http://www.kpedu.fi/parvessaparempi*](http://www.kpedu.fi/parvessaparempi)





